Lene Grenager

Lene Grenager (født 9. oktober 1969 i Halden) er en norsk cellist og komponist, kjent innen samtidsmusikk.  Hun er utdannet ved Norges musikkhøgskole (1988–1993), der hun studerte under Aage Kvalbein i cello samt Olav Anton Thommessen og Alfred Janson i komposisjon. Blant hennes verker er Hellristning I med Kyberia (Navigations, 2000), Zyklus med Ametri Strykekvartett (2001). Selv ga hun ut Slåtter, slag og slark (Euridice, 2006). Grenager var også med og representere Norge i Musikkspørreleken Kontrapunkt.


== Karriere ==
Hun spiller i improvisasjonsgruppene SPUNK, kvartetten Lemur med Hild Sofie Tafjord, Michael Francis Duch og Bjørnar Habbestad, og har en duo med den svenske sangeren Sofia Jernberg. Hun har skrevet verk for blant annet Affinisensemble, Trio Alpaca og en rekke andre norske og utenlandske ensembler. Hun er også virksom som dirigent. Hun er mottaker av Lindemanprisen (ungdom, 2002) og Statens arbeidsstipend (2002–04). Grenager var leder av Ny Musikk (2001–03).
Grenager er aktiv både som komponist og musiker. Hun har arbeidet profesjonelt siden 1995 med bestillinger fra blant andre Cikada, Ensemble Ernst, Trondheim symfoniorkester, Bodø Sinfonietta, Nordiske Musikkdager, Fylkingen og Affinis ensemble. Hun har hatt portrettkonserter på ULTIMA Oslo Contemporary Music Festival, Borealis festivalen og Ilios. Verkene har blitt framført på festivaler og på enkeltkonserter i hele Norge og i Europa; Huddersfield Contemporary Music Festival, Novembermusik, Sound of Stockholm, Ilios og Kalvfestivalen for å nevne et utvalg. Hun er opptatt av at musikernes egne stemmer og valg skal prege verkene hennes samtidig som verkets kjerne er klart definert fra hennes hånd. Dette har ført til stor variasjon i notasjonsteknikker og detaljrikdom i de forskjellige partiturene. Elektronikk og sampling inngår som en integrert del i flere av hennes verk.Som cellist jobber hun først og fremst med improvisasjon hovedsakelig i kvartettene SPUNK og Lemur og i duo med Sofia Jernberg. Med disse ensemblene har hun spilt konserter i hele Europa og i USA og på festivaler som Donaueschinger Musiktage, Huddersfield Contemporary Music Festival, Tectonics, Novelum, Moldejazz og Kongsberg Jazzfestival. I tillegg har hun holdt enkeltkonserter og samarbeidet med Joelle Leandre, Sten Sandell, Ellen Fullman, Albatrosh, Trondheim Jazzorkester og Phantom Orchard Orchestra. Grenager har også samarbeidet tett med kunstnere innenfor andre disipliner som feks dansere, billedkunstnere og skuespillere.Grenager har medvirket som komponist, musiker og produsent på et 20-tall utgivelser bl.a. Affinis-suite (2009), Slåtter, slag og slark (2006) og ystema naturae (2010), Smilodo (2015) og med SPUNK, Lemur  og Jernberg/Grenager. Hun er blitt nominert til to Spellemannpriser: for Systema naturae ble hun nominert til Spellemannprisen 2010 i klassen samtidskomponist og for musikken til Khipukamayuq utgitt av Marianne Baudouin Lie og Trondheim Sinfonietta ble hun nominert til Spellemannprisen 2016 i klassen TONOs komponistpris.
Under Ultimafestivalen ble Grenager tildelt Arne Nordheims komponistpris for 2018.


== Produksjon ==


=== Diskografi ===
Utgivelser der Grenager er kreditert som komponist eller utøver:

Atlantis, Utopia & Ulvedrømmer, Marianne Baudouin Lie (2020)
Hus, basert på 3 bilder av hanne Borchgrevink
Mixed - Handedness, Lene Grenager (2018)


=== Verkliste ===
Reconstruction V (Contrabass, tape and video) (2022)
Waning Crescent (two recorders) (2020)
SKIN ( two perc, embroidered score and video) (2019)
Fire fuglesanger (voice, clarinet) (2019)
Wood and Metal (perc trio and samples) (2018)
Traces of light (orchestra) (2018)
Mixed handedness (solocello) (2017)
Østfolds tapte lydbilder (video, scores) (2017)


== Referanser ==


== Litteratur ==
Habbestad, Ida (red.) (2019). Hagearbeid : om frø og kultivering i Lene Grenagers musikk. Oslo: Lille vulkan. ISBN 9788269167108. 


== Eksterne lenker ==
(en) Offisielt nettsted 
(en) Lene Grenager på Internet Movie Database 
(en) Lene Grenager på Discogs 
(en) Lene Grenager på MusicBrainz 
(en) Lene Grenager på Last.fm 
(en) Lene Grenager på AllMusic 
(no) Tidligere hjemmeside
(no) Medlem av Norsk Komponistforening Arkivert 2. mars 2016 hos Wayback Machine.
(no) Verkliste fra NB Noter